|  |  |  |
| --- | --- | --- |
| ***DIREKCIJA ZA EUROPSKE INTEGRACIJE*** |  | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 12.3.2025. године

МЕДИЈИМА

**САОПШТЕЊЕ ЗА МЕДИЈЕ**

**Одржан осми састанак Радне групе за рефому јавне управе**

Осми састанак Радне групе за рефому јавне управе (ПАР) између Европске уније и Босне и Херцеговине одржан је у сриједу, 12.3.2025. године, у хибридном формату.

Први дио састанка био је посвећен политичком дијалогу на високом нивоу, којим је у име БиХ копредсједавао министар правде БиХ Давор Буноза. У име Европске уније политичким дијалогом копредсједавале су директорица за Западни Балкан у Општој управи за проширење и источно сусједство (ДГ ЕНЕСТ) Валентина Суперти и

Heinke Веит из ДГ ЕНЕСТ-а.

У оквиру политичког дијалога са представницима Европске комисије разговарано је о функционалној јавној управи, управљању јавним финансијама и изградњи професионалне државне службе.

Дијалогом на техничком нивоу у име БиХ копредсједавао је координатор за реформу јавне управе Дарко Касап, а у име ЕУ Нисида Гјокси из ДГ ЕНЕСТ-а.

На техничком нивоу разговарало се о спровођењу Стратегије и Акционог плана за рефому јавне управе у БиХ, те о одговорности и управљању људским потенцијалима у државној служби.

Констатовано је како је направљен одређени напредак у реформи јавне управе. У периоду између два састанка ПАР-а, између осталог, усвојени су подзаконски акти везани за спровођење Закона о слободном приступу информацијама на нивоу институција БиХ, потписан је Колективни уговор за запослене у институцијама БиХ, те су предузете активности везано за измјене и допуне Закона о управном поступку БиХ које се односе на дигитализацију јавне управе. Такође, наглашена ја важност усвојених измјена и допуна Закона о државној служби у институцијама на државном нивоу и Закона о спречавању сукоба интереса у институцијама на нивоу БиХ. Одређен број активности предузет је и на ентитетском нивоу те у Брчко дистрикту БиХ.

У наредном периоду БиХ треба, између осталог, усвојити и започети имплементацију акционог плана о стратешком оквиру за реформу јавне управе за период од 2023. до 2027. године на свим нивоима власти, измијенити и усвојити законе о државној служби у складу с принципима стручности на државном, ентитетском и кантоналном нивоу те усвојити законски оквир на државном нивоу за секторско стратешко планирање у цијелој земљи.

Посебна група за реформу јавне управе је једно од заједничких тијела ЕУ и БиХ успостављених за надзор спровођења Споразума о стабилизацији и придруживању. Више о раду овог тијела можете видјети на <https://www.dei.gov.ba/hr/stabilization-agreement>.

Posebna grupa za reformu javne uprave je jedno od zajedničkih tijela EU i BiH uspostavljenih za nadzor provođenja Sporazuma o stabilizaciji i pridruživanju. Više o radu ovog tijela možete vidjeti na <https://www.dei.gov.ba/hr/stabilization-agreement>.

Дирекција за европске интеграције